Modul în care ne raportăm la casa noastră influențează în mod direct felul în care trăim și în care ne privim zi de zi. Soluțiile la casele inteligente sunt subdezvoltate și dificil de accesat, populația este dezinformată și măsurile de îmbunătățire ale acestor aplicații lipsesc.

Din acest motiv am realizat o soluție completă pentru o casă cu adevărat inteligentă, pentru monitorizarea de pe telefon a încăperilor cu diferite funcții utile pentru fiecare persoană în parte: de la niște senzori care la prima vedere nu spun mare lucru, la o aplicație complexă în care utilizatorii pot primi un mediu familiar, ușor de accesat și în același timp posibilitatea de a își schimba modul de a trăi.

Oamenii, de multe ori, au tendința de a face lucrurile mai ușoare, și nu este un lucru de condamnat. Cu toții ne dorim o viață mai ușoară. Această aplicație poate realiza acest lucru. De ce să ne ridicăm din pat, când trebuie să stingem becul? De ce nu putem să dăm drumul la aerul condiționat când plecăm de la serviciu, pentru ca atunci când ajungem acasă să fie răcoare și bine în casă? Cu aplicația casei inteligente, poți face asta mereu, la orice ora.

Vedem cum lumea din zilele noastre se îndreaptă din ce în ce mai mult spre tehnologie, și acesta este un lucru extraordinar. Dacă tehnologia se dezvoltă, de ce să nu o aplicăm și să nu o folosim în mod direct în viețile noastre? Aplicația este una practică și dorește să fie un ajutor pentru oamenii ocupați și nu numai.

Soluția pare simplă la prima vedere. Avem nevoie de un microcontroller în care să conectăm informațiile de la senzori, o aplicație prietenoasă, cu o interfață draguță, care să facă legătura între dezvoltator și utilizator, și câteva funcționalități pentru a avea acces astfel la întreaga casă, la o simplă atingere. În această aplicație vom putea controla temperatura în fiecare cameră, vom putea seta o alarmă de securitate pe fiecare cameră, vom putea avea acces la luminile din casă și la anumite prize cu întrerupător. Toate aceste funcționalități vor avea mai multe configurații și astfel fiecare utilizator va putea să își controleze casa după propriul plac, putând fi sigur că totul este sub controlul telefonului său.

Ca o concluzie, chiar dacă nu va fi ușor de realizat, și avem nevoie de o întreagă rețea pentru a crea o aplicație de succes, în care utilizatorul să aibă încredere, această aplicație este una scalabilă, eficientă, rapidă, ușor de folosit și oferă informații relevante privind casa și starea acesteia 24/7.